Source: https://www.postimees.ee/4080639/kohus-otsustas-eesti-ameerika-lesbipaar-saab-kohtuvaidluse-lopuni-koos-eestis-elada
Timestamp: 2020-08-13 06:23:34+00:00
Document Index: 416441

Matched Legal Cases: ['Kohus ', 'Kohus ', 'kohus ', 'kohus ', 'Kohus ', 'Kohus ']

Kohus otsustas: eesti-ameerika lesbipaar saab kohtuvaidluse lõpuni koos Eestis elada - Eesti - Postimees: Värsked uudised Eestist ja välismaalt
Rääkides praegusest pandeemiast, arvan, et tegu on teatud laadi katsega; sääraseid asju hakkab esinema aina rohkem. Semiootik Mihhail Lotman
Kohus otsustas: eesti-ameerika lesbipaar saab kohtuvaidluse lõpuni koos Eestis elada
15. aprill 2017, 12:08
Eesti-ameerika paar.
FOTO: ERR/«Pealtnägija»
Tallinna ringkonnakohus otsustas, et lahku kolima sunnitud eesti-ameerika lesbipaar Sarah ja Kristiina Raud saavad kuni kohtuvaidluse lõpuni elada koos Eestis.
Sarah ja Kristiina Raud sõlmisid 2015. aastal Ameerika Ühendriikides seadusliku abielu, paar soovis mulle alustada oma kooselu Eestis. Kuna välismaalasel on võimalik Eesti elamisluba saada eestlasega abielludes, taotles Sarah Raud seda mullu politsei- ja piirivalveametilt (PPA). Amet keeldus elamisloa väljastamisest, sest nende tõlgenduses ei näe välismaalaste seadus ette elamisloa andmist samasoolisele abikaasale.
Kujunenud olukord tähendas paarile, et Sarah sai Eestis turistiviisaga viibida korraga üksnes kolm kuud, pärast mida oli tal keelatud riiki kolme kuu vältel siseneda. Eesti Inimõiguste Keskuse ja paljude annetajate toel pöördus paar mullu aasta lõpus kohtusse, soovides, et Sarah’l oleks võimalik püsivalt Eestis elada.
Kohtuvaidlus on hetkel käimas ning on jõudnud ringkonnakohtusse. Algaval nädalal oleks taas täitunud kolm kuud viimasest Sarah Eestis viibimise algusest ning ta olnuks sunnitud taas Eestist lahkuma. Kuna pidev lahus elamine on paari jaoks väga kurnav, taotleti kohtult, et Sarah’l oleks võimalik Eestis vaidluse lõpuni viibida esialgse õiguskaitse raames.
Tallinna ringkonnakohus otsustas märtsi teises pooles esialgse õiguskaitse taotluse rahuldada ning kohustas PPA-d väljastama kuni vaidluse lõpuni Sarah’le Eesti elamisloa. Kohus leidis, et tema Eestis elamise võimaldamine ei kahjusta ühtegi teist isikut ega põhjusta kellelegi kahju, samas kui hetkel valitsev õiguslik, rahaline ja emotsionaalne ebakindlus võivad põhjustada paarile ületamatuid raskusi. PPA väljastas seepeale aprilli alguses Sarah’le Eesti elamisloa, kuid otsustas ringkonnakohtu määruse siiski riigikohtus vaidlustada.
«Meie jaoks on kõige olulisem, et saaksime koos Eestis elada. Teadmine, et meie kohtukäik võib aidata tulevikus ka teisi paare, lisab julgust meie lugu avalikult rääkida,» ütles Kristiina Raud.
Praegust olukorda, kus Eesti kodanike samasoolistele elukaaslastele ei anta Eesti elamisluba, on pidanud põhiseaduse vastaseks ka riigikogu. Mullu kevadel toetas riigikogu suure häälteenamusega õiguskantsleri ettepanekut muuta välismaalaste seadust ning andis põhiseaduskomisjonile ülesande välja töötada seaduse muutmise eelnõu. Eelnõu 42 toetaja seas oli saadikuid kõikidest erakondadest peale EKRE. Vastu olid 19 saadikut: lisaks EKREle ka osa IRLi fraktsioonist ja kolm keskerakondlast.
Maskiga või maskita? Eesti riik veel sundust ei sea Loe artiklit
Sakkov: mittesõdimine on hullem kui sõdimine (1) Loe artiklit
Simson: USA ei saa Nord Stream 2ga seotud ettevõtteid sanktsioneerida (8) Loe artiklit
Politsei tabas memoriaalile viisnurki kraapinud lapsed (8) Loe artiklit
Kohus mõistis kolme miljonit eurot liigutanud küberpetturi aastateks vangi Loe artiklit
Foto ⟩ Pedaalid segamini ajanud juht sõitis autoga Kuusalu poodi sisse (1) Loe artiklit
Taavi Aasa sõnul ei pruugi riigiabi loa saanud Nordica veel Tallinnast lendama hakata Loe artiklit
Tallinna Keskraamatukogu pakub uusi võimalusi muusika loomiseks Loe artiklit
Reinsalu tõstatas ÜRO Julgeolekunõukogus Valgevenes valimiste järel toimuva (3) Loe artiklit
Kahe aasta eest valminud kommunismiohvrite memoriaal läheb remonti (8) Loe artiklit
TURVAKAAMERA VIDEOD ⟩ Sarikelm ja kütusevaras mõisteti aastateks vangi (2) Loe artiklit Vaata videot
WHO töögruppi juhtima asuv Ilves hakkab koroonapandeemia probleemidele otsima IT-lahendusi (3) Loe artiklit
Pildid ⟩ Riia–Vaksali ristmiku ehitus jõudis Eestis seninägemata tööni (1) Loe artiklit Vaata galeriid
Otse Postimehest ⟩ Stuudios on Sven Sakkov Loe artiklit Vaata videot
Kaarsilla juures näidati solidaarsust Valgevene protestijatele (1)